CELEX: 32016L0585
Language: et
Date: 2016-02-12 00:00:00
Title: Komisjoni delegeeritud direktiiv (EL) 2016/585, 12. veebruar 2016, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb pliid, kaadmiumi, kuuevalentset kroomi ja polübroomitud difenüüleetreid (PBDE) varuosades, mis on kogutud meditsiiniseadmetest või elektronmikroskoopidest ja mida kasutatakse muude selliste seadmete remondiks ja renoveerimiseks (EMPs kohaldatav tekst)

16.4.2016   
            
            
               ET
            
            
               Euroopa Liidu Teataja
            
            
               L 101/12
            
         KOMISJONI DELEGEERITUD DIREKTIIV (EL) 2016/585,
   12. veebruar 2016,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb pliid, kaadmiumi, kuuevalentset kroomi ja polübroomitud difenüüleetreid (PBDE) varuosades, mis on kogutud meditsiiniseadmetest või elektronmikroskoopidest ja mida kasutatakse muude selliste seadmete remondiks ja renoveerimiseks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:
   
               (1)
            
            
               Direktiiviga 2011/65/EL on keelatud kasutada pliid, kaadmiumi, kuuevalentset kroomi ja polübroomitud difenüüleetreid turule lastavates elektri- ja elektroonikaseadmetes.
            
         
               (2)
            
            
               Kujutise reprodutseerimise seadmeid, nt magnetresonantsseadmete kuvareid, kompuutertomograafiaseadmeid, in vitro diagnostika seadmeid, patsiendi monitooringu seadmeid ja elektronmikroskoope on tavaks renoveerida. Mõned selleks kasutatavatest korduskasutusse võetavatest varuosadest sisaldavad vähesel määral pliid, kaadmiumi, kuuevalentset kroomi või polübroomitud difenüüleetreid.
            
         
               (3)
            
            
               Direktiivi 2011/65/EL IV lisa punktis 31 sätestatud erandiga ei ole lubatud kasutada varuosi, mis on võetud taaskasutusse kasutatud seadmest, mida ei ole varem lastud liidu turule; see piirab taaskasutusse võetavate varuosade kättesaadavust.
            
         
               (4)
            
            
               Parandatud osade kasutamise ja nende uute osadega asendamise keskkonnamõju võrdlus näitab, et eespool nimetatud juhtudel oleks uute osadega asendamise negatiivne mõju keskkonnale, tervisele ja tarbijate ohutusele kokku suurem kui kõnealusest lähenemisviisist saadav kasu.
            
         
               (5)
            
            
               Kuna ainete kasutamise piirang hakkab kehtima erinevate asjaomaste seadmete puhul erinevatel kuupäevadel, mis on ette nähtud direktiivi 2011/65/EL artikli 4 lõikes 3, tuleks iga liiki seadmete kohta kehtestada erinev erandi aegumise kuupäev.
            
         
               (6)
            
            
               Seepärast tuleks direktiivi 2011/65/EL vastavalt muuta.
            
         
               (7)
            
            
               Selleks et tagada turuosaliste sujuv üleminek olemasolevatelt sätetelt käesolevas direktiivis esitatud sätetele ning vältida ühtse turu häireid, on asjakohane kehtestada kuupäev, millest alates liikmesriigid hakkavad samaaegselt kohaldama oma riiklikke sätteid ja millega nähakse ette ka mõistlik ajavahemik pärast ülevõtmise kuupäeva,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad hiljemalt 28. veebruariks 2017 õigus- ja haldusnormid, mis on vajalikud käesoleva direktiivi järgimiseks. Liikmesriigid edastavad kõnealuste normide teksti viivitamata komisjonile.
   Nad kohaldavad kõnealuseid norme alates 6. novembrist 2017.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 12. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 174, 1.7.2011, lk 88.
   
      LISA
      Direktiivi 2011/65/EL IV lisa muudetakse järgmiselt.
      
                  1)
               
               
                  Punkt 31 jäetakse välja.
               
            
                  2)
               
               
                  Lisatakse järgmine punkt 31a:
                  
                              „31a.
                           
                           
                              Plii, kaadmium, kuuevalentne kroom ja polübroomitud difenüüleetrid varuosades, mis on kogutud meditsiiniseadmetest, sealhulgas in vitro diagnostika seadmetest, või elektronmikroskoopidest ja nende lisaseadmetest ning mida kasutatakse muude selliste seadmete remondiks ja renoveerimiseks, tingimusel et korduskasutamine toimub auditeeritavates ettevõtetevahelistes suletud ahelana toimivates tagastussüsteemides ja et igast osade korduskasutamisest teatatakse kliendile.
                              Aegub:
                              
                                          a)
                                       
                                       
                                          21. juulil 2021 kasutamise puhul muudes meditsiiniseadmetes kui in vitro diagnostika seadmed;
                                       
                                    
                                          b)
                                       
                                       
                                          21. juulil 2023 kasutamise puhul in vitro diagnostika seadmetes;
                                       
                                    
                                          c)
                                       
                                       
                                          21. juulil 2024 kasutamise puhul elektronmikroskoopides ja nende lisaseadmetes.“